open-index/open-wikipedia-markdown huggingface dataset:
บากีมูเนอเกอรี

**บากีมูเนอเกอรี** () แปลว่า **แด่แผ่นดินของเจ้า** เป็นชื่อของเพลงแห่งการต่อสู้ ผู้ประพันธ์โดยกุซบีนีในปี ค.ศ. 1942 เป็นเพลงบังคับและก่อตั้งขึ้นเป็นเพลงสรรเสริญประเทศอินโดนีเซียในปี ค.ศ. 1960

## เนื้อเพลง

## ความนิยม
เพลง **บากีมูเนอเกอรี **ถูกนำไปใช้เป็นเพลงปิดสถานีในบางช่อง เช่น CNBC Indonesia, Jawa Pos TV, INews TV, Bekasi TV, Wadi FM, Elshinta TV, ANTV, Megaswara TV, MPM Cemerlang Radio, Kis FM Jakarta, Radio El Gangga Bekasi และ Megaswara FM 

หมวดหมู่:เพลงอินโดนีเซีย
เออีดับเบิลยู ดับเบิลออร์น็อตธิง

**เออีดับเบิลยู ดับเบิลออร์น็อตธิง** (AEW Double or Nothing) เป็นรายการมวยปล้ำอาชีพที่จัดโดยออลอีลิตเรสต์ลิง (AEW) โดยจัดครั้งแรกในปี ค.ศ. 2019 

## วันที่และสถานที่ของดับเบิลออร์น็อตธิง

## อ้างอิง

## แหล่งข้อมูลอื่น
*All Elite Wrestling Official website

หมวดหมู่:เออีดับเบิลยู ดับเบิลออร์น็อตธิง
พระราชพงศาวลีพระจักรพรรดิญี่ปุ่น

พระราชพงศาวลีข้างล่างคือพระราชพงศาวลีพระจักรพรรดิญี่ปุ่น ตั้งแต่จักรพรรดิจิมมุในตำนานจนถึงสมเด็จพระจักรพรรดินารูฮิโตะในปัจจุบัน

นักวิชาการในปัจจุบันหลายคนตั้งคำถามถึงการมีตัวตนของจักรพรรดิ 9 พระองค์แรก โดยจักรพรรดิซูจิง (98 &nbsp;– 30 ปีก่อน ค.ศ.?) ลูกหลานของจักรพรรดิโคเง็ง เป็นจักรพรรดิพระองค์แรกที่หลายคนยืนยันว่าอาจมีตัวตนจริง นักประวัติศาสตร์เรียกจักรพรรดิเหล่านี้ว่า "จักรพรรดิในตำนาน" เนื่องจากมีข้อมูลสำหรับการตรวจสอบและศึกษาเพิ่มเติมไม่เพียงพอ

รัชสมัยจักรพรรดิคิมเม ( – 571) จักรพรรดิองค์ที่ 29 เป็นจักรพรรดิองค์แรกที่สามารถกำหนดวันที่ที่สามารถตรวจสอบกับประวัติศาสตร์นิพนธ์ร่วมสมัยได้ อย่างไรก็ตาม พระนามและวันที่ของจักรพรรดิยุคแรกที่ยอมรับกันโดยทั่วไปนั้น ไม่ได้รับการยืนยันว่าเป็นไปตาม "ธรรมเนียม" จนกระทั่งรัชสมัยจักรพรรดิคัมมุ (ค.ศ. 737 – 806) จักรพรรดิองค์ที่ 50 แห่งราชวงศ์ญี่ปุ่น

พระราชพงศาวลีนี้เน้นประวัติศาสตร์ราชวงศ์ญี่ปุ่นตั้งแต่สมัยกลางจนถึงปัจจุบัน สำหรับข้อมูลเพิ่มเติมเกี่ยวกับลำดับเครือญาติของบุคคลสำคัญในก่อนหน้านั้น ดูพงศาวลีเทพเจ้าญี่ปุ่น

## พระราชพงศาวลี

## ดูเพิ่ม
* ลำดับการสืบราชสันตติวงศ์ญี่ปุ่น
* พงศาวลีเทพเจ้าญี่ปุ่น
* แสดงพงศาวลีของลำดับเครือญาติเชื้อพระวงศ์ในอนาคตที่อาจเกิดขึ้นหากมีการเปลี่ยนแปลงกฎหมาย

## หมายเหตุ


## อ้างอิง
;ทั่วไป
*
*"Family tree of Japanese monarchs"
;จำเพาะ


หมวดหมู่:พงศาวลี
พระมหากษัตริย์ญี่ปุ่น
*
หมวดหมู่:รายชื่อชาวญี่ปุ่น
รายูวันปูเลาเกอลาปา

**รายูวันปูเลาเกอลาปา** () เป็นเพลงสรรเสริญอินโดนีเซีย ประพันธ์โดยอิซมาอิล มาร์ซูกี (ค.ศ. 1914-1958) ผู้แต่งเพลง เป็นเพลงยอดนิยมหลายเพลงในช่วงยุคหลังเอกราชของประเทศ เนื้อเพลงยกย่องความงามตามธรรมชาติของอินโดนีเซีย เช่น พืชพรรณบนเกาะ ชายหาด และยอมรับความรักอมตะของประเทศ.

เพลงนี้เป็นเพลงโปรดในหมู่ชาวชาวอินโดนีเซียโดยเฉพาะผู้ที่เดินทางออกนอกประเทศ ในสมัยอาณานิคมประเทศเนเธอร์แลนด์ในช่วงคริสต์ทศวรรษ 1940 และ 1950 หลังจากได้รับอิสรภาพ ในยุคก่อนระบอบประชาธิปไตยภายใต้ประธานาธิบดีซูฮาร์โต ในเครือข่ายโทรทัศน์แห่งชาติ TVRI จะเล่นเพลงเมื่อเพลงดังกล่าวปิดสถานีทุกคืน ใน ค.ศ. 2014 สถานีใช้เพลงนี้อีกครั้งในตอนปิดสถานี (แทนที่บากีมูเนอเกอรีโดยกุซบีนี) นอกจากนี้ยังใช้ในการปิดสถานี เช่น Trans7 และ Rajawali Televisi

การบันทึกเพลงโดย Gordon Tobing กำลังได้รับความนิยมในสหภาพโซเวียตในคริสต์ทศวรรษ 1950 เพลงนี้ได้รับความนิยมอย่างมากในหมู่ชาวรัสเซีย จัดโดยนักแต่งเพลงโซเวียต Vitaly Geviksman และผู้ประพันธ์ในรัสเซียโดยนักร้อง Maya Golovnya (ข้อความภาษารัสเซียโดย V. Korchagin) The song was extremely popular among Russians, was arranged by the Soviet Composer Vitaly Geviksman and performed in Russian by the singer Maya Golovnya (Russian text by V. Korchagin).

## เนื้อเพลง

## อ้างอิง

หมวดหมู่:เพลงอินโดนีเซีย
ดอมินุสอิลลูมินาติโอเมอา

***ดอมินุสอิลลูมินาติโอเมอา*** () เป็นคำขวัญของมหาวิทยาลัยออกซฟอร์ดและเป็นบทนำของสดุดี 27 ซึ่งหมายถึง *องค์พระผู้เป็นเจ้าทรงเป็นความสว่าง...ของข้า* ใช้มาตั้งแต่คริสต์ศตวรรษที่ 16 และปรากฏบนตราอาร์มของมหาวิทยาลัย

ในบทความโดยอีวาน อิลลิช (Ivan Illich) อาจช่วยอธิบายถึงคำขวัญของมหาวิทยาลัยนี้ โดยในช่วงเวลานั้น นักวิทยาศาสตร์ได้ใช้มุมมองของลูกศิษย์ในรูปแบบของแสงสะท้อน:

## อ้างอิง

หมวดหมู่:คำและวลีภาษาละติน
ปัญจภูต

**ปัญจภูต ** หรือ **ปัญจมหาภูต** (,  หรือ , ), ห้าธาตุอันเป็นองค์ประกอบที่ยิ่งใหญ่, ห้าธาตุอันเป็นองค์ประกอบทางกายภาพ เป็นกลุ่มของธาตุองค์ประกอบพื้นฐานห้าในคติ ศาสนาฮินดูซึ่งเป็นพื้นฐานของการสร้างจักรวาลทั้งหมด 

ซึ่งห้าธาตุที่เป็นองค์ประกอบเหล่านี้ คือ **[[พระแม่ปฤถวี]], [[พระภูเทวี]]** (, , โลก-ดิน), **[[พระพิรุณ|วรุณ]]** (, , อาปา), **[[พระอัคนี|อัคนี]]** (, , ไฟ), **[[พระพาย|วาโย]]** (, , ลม), **[[อากาศ]], [[ทโยส]]** (, ) 

ในอายุรเวทและในความเชื่อของศาสนาฮินดู ร่างกายมนุษย์ถูกสร้างขึ้นจากองค์ประกอบธาตุทั้งห้าอย่างนี้ อย่างไรก็ตามในธรรมเนียมจารวาก ไม่ยอมรับ อากาศเป็นองค์ประกอบพื้นฐาน เนื่องจากไม่สามารถมองเห็นด้วยตาเปล่าและไม่ปรากฏรูปร่าง โดยถือว่ามีเพียงองค์ประกอบพื้นฐานเพียงสี่ธาตุเท่านั้น 

ในคติของพระพุทธศาสนายังยอมรับองค์ประกอบพื้นฐานของธาตุทั้งสี่ประการและอากาศถูกตัดละทิ้งไป โดยห้าองค์ประกอบของระบบจักรวาลวิทยาของอินเดียโบราณมีความคล้ายคลึงกัน แต่ไม่เหมือนกับทฤษฎีองค์ประกอบห้าอย่างในบางท้องถิ่นที่ใช้ในเอเชียตะวันออก

## เทวดาของธาตุทั้งห้า
* ปัญจภูตเทวตา* เทพเจ้าที่รักษาธาตุทั้งห้าในคติของศาสนาฮินดู

## คติความเชื่อในไทย
ในคติการบูชาเทพเจ้าฮินดูประจำธาตุของศาสนาฮินดูเข้าสู่เอเชียตะวันออกเฉียงใต้ได้มีการปรับเปลี่ยนเทพเจ้าฮินดูจากคติดั้งเดิมใหม่และรวมรวมกับความเชื่อท้องถิ่นซึ่งมีลักษณะเฉพาะ ได้แก่

## อ้างอิง
; เชิงอรรถ

หมวดหมู่:ศาสนาฮินดู
หมวดหมู่:เทวี
หมวดหมู่:เทวีในศาสนาฮินดู
หมวดหมู่:เทวดา
หมวดหมู่:เทพเจ้าฮินดู
รถล้อหุ้มเกราะเบาอิรัก

**รถล้อหุ้มเกราะเบาอิรัก** () หรือ **รถล้อหุ้มเกราะเบาระหว่างประเทศ** () เป็นยานรบหุ้มเกราะที่มีฐานรากจากคูการ์ และผลิตโดยฟอร์ซโปรเทกชันอินดัสทรีส์, บีเออี ซิสเต็มส์ และเจเนรัลไดนามิกส์

ชื่อเล่นของรถคือแบดเจอร์ รถล้อหุ้มเกราะเบาระหว่างประเทศนี้มีรากฐานจากคูการ์ ซึ่งสามารถบรรทุกผู้โดยสารได้สิบนาย (รุ่นหกล้อสามารถบรรทุกได้สิบหกนาย) รถยนต์คูการ์หรือรถล้อหุ้มเกราะเบาระหว่างประเทศนี้ใช้การออกแบบแคปซูลเพื่อปกป้องผู้โดยสารและส่วนประกอบยานพาหนะสำคัญจากทุ่นระเบิดและระเบิดข้างถนน แบดเจอร์มีราคาประมาณ 432,000 ดอลลาร์สหรัฐ เช่นเดียวกับรถเกราะป้องกันทุ่นระเบิดอื่น ๆ แบดเจอร์สามารถติดตั้งด้วยแขนหุ่นยนต์เพื่อวัตถุประสงค์ในการตรวจสอบที่เป็นไปได้ต่อระเบิดแสวงเครื่องและสรรพาวุธที่ยังไม่ระเบิด

## ประวัติปฏิบัติการ
### กองทัพบกอิรัก
กองทัพบกอิรักเริ่มจัดให้มีรถล้อหุ้มเกราะเบาระหว่างประเทศในปี ค.ศ. 2007 และเป็นผู้ใช้หลักของรถล้อหุ้มเกราะเบาระหว่างประเทศ กองพลที่สองกองทัพบกอิรักเป็นหนึ่งในหน่วยแรกที่ได้รับรถล้อหุ้มเกราะเบาระหว่างประเทศ สมาชิกของกองพลระบุว่ารถล้อหุ้มเกราะเบาระหว่างประเทศจะช่วยให้ผู้จัดหาได้ปรับปรุงการป้องกันสำหรับทหารของกองทัพบกอิรัก ส่วนกองพลที่แปดได้รับรถล้อหุ้มเกราะเบาระหว่างประเทศสองคัน และการฝึกจากกองพลน้อยทหารช่างที่ 555 ในปี ค.ศ. 2008 ทหารช่างกองทัพบกอิรักในปัจจุบันกำลังได้รับการฝึก และติดตั้งชุดควบคุมแขนแบบรีโมต

### กองทัพบกสหรัฐ
รถล้อหุ้มเกราะเบาระหว่างประเทศได้รับการส่งไปยังฟอร์ตแจ็กสัน รัฐเซาท์แคโรไลนา ในปี ค.ศ. 2009 เพื่อฝึกอบรมในการต่อต้านระเบิดแสวงเครื่อง โดยมีการวางแผนที่จะใช้รถล้อหุ้มเกราะเบาระหว่างประเทศในโครงการ "เทรนนิงเดอะเทรนเนอร์" เพื่อช่วยผู้ปฏิบัติการใหม่ในการขับรถเกราะป้องกันทุ่นระเบิด ขณะนี้ กระทรวงกลาโหมจำกัดการใช้งานรถล้อหุ้มเกราะเบาระหว่างประเทศ สำหรับการฝึกอบรมเท่านั้น เนื่องจากเกราะไม่เป็นไปตามข้อกำหนดกระทรวงกลาโหมสหรัฐที่จะนำไปใช้ในภาคสนาม

## ประจำการ
* : ในปี ค.ศ. 2007 มีการสั่งซื้อ 378 คัน และมีการสั่งซื้อ 865 คันภายในปี ค.ศ. 2011
* : รถล้อหุ้มเกราะเบาระหว่างประเทศสิบสี่ลำได้รับการส่งไปยังฟอร์ตแจ็กสันเพื่อฝึกทหารสหรัฐ ในการใช้รถเกราะป้องกันทุ่นระเบิดเพื่อป้องกันอุบัติเหตุ
* : เพชเมอร์กามีปฏิบัติการอย่างน้อยสองคันในเดือนกันยายน ค.ศ. 2014
* : ได้มาจากการเข้ายึดครอง

## ระเบียงภาพ

ไฟล์:Assured mobility.png|รถล้อหุ้มเกราะเบาอิรัก
ไฟล์:Iraqi MRAP at a checkpoint.jpg|รถล้อหุ้มเกราะเบาอิรักที่จุดตรวจ
ไฟล์:A Iraqi Couger (4x4).JPG|รถล้อหุ้มเกราะเบาระหว่างประเทศที่ฐานปฏิบัติการส่วนหน้านอร์ม็องดี ค.ศ. 2008
ไฟล์:Iraqi Army Checkpoint..jpg|รถล้อหุ้มเกราะเบาอิรักที่จุดตรวจ
ไฟล์:Iraqi Army Checkpoint.jpg|รถล้อหุ้มเกราะเบาอิรักที่จุดตรวจ


## อ้างอิง

## แหล่งข้อมูลอื่น
*  Spartan Chassis Receives Order From BAE Systems for International Light Armored Vehicles
*  International Light Armored Vehicle (ILAV) 
*  ILAV 1 - 60 mph Brake Stop

หมวดหมู่:ยานรบหุ้มเกราะอิรัก
หมวดหมู่:ยานรบหุ้มเกราะล้อยาง
กงซอเม

ในการปรุงอาหาร **กงซอเม** () คือซุปใสประเภทหนึ่ง มาจากน้ำต้มกระดูกสัตว์ (สต็อก) หรือน้ำต้มเนื้อสัตว์หรือผัก (บรอท) ที่มีรสชาติเข้มข้นซึ่งผ่านกระบวนการทำให้ใสโดยใช้ไข่ขาวดักจับไขมันและตะกอนแล้วตักออก

กงซอเมทำได้โดยการเติมส่วนผสมของเนื้อสัตว์บด พร้อมกับมีร์ปัว (ตัวเพิ่มความหอมหวานจากแคร์รอต ขึ้นฉ่ายฝรั่ง และหัวหอม) มะเขือเทศ และไข่ขาวลงไปในน้ำต้มกระดูกหรือน้ำต้มเนื้อหรือผัก กุญแจสำคัญในการทำกงซอเมที่มีคุณภาพสูงคือการเคี่ยวด้วยไฟอ่อนร่วมกับการหมั่นคนซึ่งจะนำเศษและตะกอนขึ้นสู่ผิวหน้าของซุป โดยเศษและตะกอนจะถูกดึงออกมาเพิ่มเติมเนื่องจากกรดในมะเขือเทศ ในที่สุดโปรตีนในไข่ขาวจะจับตัวกับเศษและตะกอน แล้วลอยขึ้นสู่ผิวหน้าของซุปโดยก่อตัวเป็น "แพ" เมื่อ "แพ" เริ่มก่อตัวขึ้น ความร้อนจะลดลง กงซอเมจะถูกเคี่ยวโดยใช้ความร้อนที่ต่ำลงอีกจนกว่าจะมีรสชาติตามต้องการ มักใช้เวลาระหว่าง 45 นาทีถึงหนึ่งชั่วโมง ซุปที่ได้จะเป็นของเหลวใสซึ่งอาจมีสีอำพัน (กรณีที่เป็นกงซอเมเนื้อวัวหรือเนื้อลูกวัว) หรือสีเหลืองซีด (กรณีที่เป็นกงซอเมเนื้อสัตว์ปีก) จากนั้นจะเทกงซอเมออกจากหม้ออย่างระมัดระวังแล้วนำไปกรองอีกครั้งเพื่อให้แน่ใจว่ามีความใสบริสุทธิ์อย่างแท้จริง

## อ้างอิง

หมวดหมู่:อาหารฝรั่งเศส
คนทา

**คนทา** หรือ **สีฟันคนทา** () เป็นพืชในวงศ์ส้ม (Rutaceae) ลักษณะเป็นไม้พุ่มกึ่งเลื้อย มีหนามแข็งตามลำต้น ใบเป็นใบประกอบแบบขนนกเรียงสลับกัน ใบย่อยรูปไข่หรือรูปรี มี 1–15 ใบ ขนาด 1–1.5 เซนติเมตร × 2–2.5 เซนติเมตร ขอบใบหยัก ใบอ่อนมีสีแดง ดอกออกเป็นช่อที่ซอกใบ มีดอกย่อยสีม่วงแดงขนาด 5–8 มิลลิเมตร กลีบดอกและกลีบเลี้ยงมีอย่างละ 4–5 กลีบ ออกดอกช่วงเดือนมีนาคมถึงกรกฎาคม ผลค่อนข้างกลม ภายในมีเมล็ดขนาด 1–2 เซนติเมตร

คนทามีถิ่นกำเนิดทางตอนใต้ของจีนและอินโดจีน รากมีรสขมใช้ต้มดื่มแก้ท้องเสีย แก้บิด แก้ร้อนใน กระหายน้ำ และเป็นส่วนประกอบหนึ่งในยาเบญจโลกวิเชียร หรือยาห้าราก ซึ่งเป็นยาแผนไทยสำหรับแก้ไข้ กระทุ้งพิษ

## อ้างอิง
* 

หมวดหมู่:วงศ์ส้ม
หมวดหมู่:สมุนไพรไทย
เฉ่าอัน

**เฉ่าอัน** () เป็นศาสนสถานแห่งหนึ่งตั้งอยู่ในนครจิ้นเจียง มณฑลฝูเจี้ยน ประเทศจีน เดิมเป็นศาสนสถานของศาสนามาณีกีหรืออาจรู้จักในชื่อลัทธิเม้งก่า ภายหลังจึงถูกแปลงเป็นพุทธสถาน กล่าวกันว่าที่นี่เป็น "วัดมาณีกีที่พรางเป็นวัดพุทธ" บ้างก็ว่า "เป็นวัดมาณีกีเพียงแห่งเดียวในประเทศจีน" และ "เป็นสิ่งก่อสร้างของศาสนามาณีกีที่สมบูรณ์ที่สุด และอยู่รอดมาจนถึงปัจจุบัน"

ค.ศ. 2021 เฉ่าอันได้รับการขึ้นทะเบียนเป็นมรดกโลกโดยยูเนสโก พร้อมกับสถานที่สำคัญอื่น ๆ ในเมืองเฉวียนโจว เพราะเป็นหลักฐานของการแลกเปลี่ยนความคิดและวัฒนธรรมทางศาสนาในช่วงยุคกลางของจีน    

## ประวัติ
เฉ่าอันถูกสร้างขึ้นกลางคริสต์ศตวรรษที่ 12 ในรัชสมัยจักรพรรดิซ่งเกาจง ปฐมจักรพรรดิแห่งซ่งใต้ เบื้องต้นมีลักษณะเป็นกระท่อมมุงจาก ก่อนก่อสร้างเป็นถาวรวัตถุเมื่อ ค.ศ. 1882 ในรัชสมัยจักรพรรดิยฺเหวียนฮุ่ยจง

ศาสนามาณีกีค่อย ๆ สูญไปจากแผ่นดินจีนในยุคราชวงศ์หมิง ในช่วงศตวรรษสุดท้ายของการดำรงอยู่ของศาสนามาณีกี มีกวีชื่อ Huang Fengxiang กล่าวถึงวัดเฉ่าอันที่ถูกทิ้งให้โรยรา และกล่าวถึงสิ่งที่เกี่ยวข้องกับทางพุทธและเต๋าภายในวัด หาได้กล่าวถึงมาณีกีซึ่งเป็นศาสนาดั้งเดิมของวัดเฉ่าอัน

เหอ เฉียวยฺเหวี่ยน ()  นักประวัติศาสตร์ชาวเมืองเฉวียนโจว บันทึกชื่อศาลเจ้าบนเขาหฺวาเปี่ยวของศาสนามาณีกีลงใน *หนังสือแห่งฝูเจี้ยน* () และเขาได้สรุปสิ่งที่เขารู้เกี่ยวกับศาสนามาณีกีไว้ด้วย ถือเป็นหนึ่งในเอกสารเพียงไม่กี่ชิ้นที่กล่าวถึงลัทธิมาณีกีในจีน นายเหอได้บันทึกไว้ว่าในช่วงเวลานั้นอาจยังมีผู้ที่นับถือ "ศาสนาแห่งแสง" อยู่ แต่มีไม่มากนัก

วัดเฉ่าอันถูกบูรณะปรับปรุงเป็นพุทธสถานเมื่อ ค.ศ. 1922 อุทิศแด่บรรพาจารย์ของอินเดียและจีน แต่ต่อมาวิหารนั้นถูกทิ้งให้ทรุดโทรมอีก แซมูเอล เอ็น. ซี. เหลียว (Samuel N.C. Lieu) ระบุไว้ว่าศาสนิกชนในท้องถิ่นเข้าใจว่า คำว่า "หมอหนี" () ที่ถูกจารึกในวัดเฉ่าอัน คือ "[ศากย]มุนี" () ที่หมายถึงพระโคตมพุทธเจ้า ศาสดาในศาสนาพุทธ หลังจากนั้นไม่กี่ปี อู๋ เหวินเหลียง () นักโบราณคดีที่เดินทางไปเฉ่าอัน ก็ได้รับคำอธิบายเช่นนี้จากคนท้องถิ่น

วัดเฉ่าอันขึ้นเป็นมรดกทางวัฒนธรรมที่ได้รับการปกป้องของมณฑลฝูเจี้ยนใน ค.ศ. 1961 และขึ้นเป็นสถานที่สำคัญทางประวัติศาสตร์และวัฒนธรรมแห่งชาติจีนในมณฑลฝูเจี้ยนเมื่อ ค.ศ. 1996

## ระเบียงภาพ

ไฟล์:Jinjiang Cao'an 20120229-05.jpg|บันไดขึ้นศาสนาคาร
ไฟล์:Jinjiang Cao'an 20120229-10.jpg|พระพุทโธภาส (พระมณี)
ไฟล์:Jinjiang Cao'an 20120229-08.jpg|คำจารึกแก่ธรรมิกชน ได้แก่ "บริสุทธิ์" () "แสงสว่าง" () "พลัง" () "ปัญญา" () และ "พระมณี" () "พระพุทโธภาส" () 


## อ้างอิง
### เชิงอรรถ

### บรรณานุกรม
* 
* 
* 
* 
* 
* 

## แหล่งข้อมูลอื่น

* A Thousand Years - History of the Cao'an Temple

หมวดหมู่:มณฑลฝูเจี้ยน
หมวดหมู่:ศาสนามาณีกี
อนุสาวรีย์วิตโตรีโอ เอมานูเอเลที่ 2

thumb|305px|อนุสาวรีย์แห่งชาติ วิตโตรีโอ เอมานูเอเลที่ 2
305px|thumb|อนุสาวรีย์พระเจ้าวิตโตรีโอ เอมานูเอเลที่ 2
**อนุสาวรีย์แห่งชาติ วิตโตรีโอ เอมานูเอเลที่ 2** () เรียกอย่างสั้นว่า **วิตโตรีอาโน** () อนุสาวรีย์แห่งชาติในกรุงโรม ประเทศอิตาลี เพื่อถวายพระเกียรติแด่พระเจ้าวิตโตรีโอ เอมานูเอเลที่ 2 กษัตริย์องค์แรกที่ผนวกรวมแว่นแคว้นน้อยใหญ่เข้าด้วยกันจนเป็นประเทศอิตาลีในคริสต์ศตวรรษที่ 19 อนุสาวรีย์นี้ได้รับการยอมรับเป็นหนึ่งในสัญลักษณ์ของชาติอิตาลี บางคนเรียกอนุสาวรีย์แห่งนี้ว่า **แท่นบูชาปิตุภูมิ** () เพื่อสื่อถึงแท่นบูชาแรกของเทพีโรมา ซึ่งเป็นเพียงส่วนหนึ่งในอนุสาวรีย์

อนุสาวรีย์นี้ใช้เวลาก่อสร้างกว่า 50 ปี เริ่มสร้างในปีค.ศ. 1885 และสร้างแล้วเสร็จในปีค.ศ. 1935 ใช้สถาปัตยกรรมฟื้นฟูคลาสสิก ออกแบบโดยจำลองถึงสภาพดั้งเดิมของจัตุรัสโรมันที่อยู่ใกล้เคียง อนุสาวรีย์แห่งชาติมีความกว้าง 135 เมตร ความลึก 130 เมตร ความสูง 70 เมตร มีพื้นที่ภายในมโหฬารถึง 717,000 ตารางเมตร ระเบียงด้านบนสุดของอนุสาวรีย์สามารถมองเห็นกรุงโรมได้รอบทิศ สามารถขึ้นไปได้โดยลิฟท์หรือบันได 196 ขั้น

## อ้างอิง

หมวดหมู่:อนุสาวรีย์ในประเทศอิตาลี
หมวดหมู่:สิ่งก่อสร้างในโรม
หมวดหมู่:พิพิธภัณฑ์ในประเทศอิตาลี
หมวดหมู่:สถานที่ท่องเที่ยวในโรม
หมวดหมู่:พระเจ้าวิตโตรีโอ เอมานูเอเลที่ 2 แห่งอิตาลี
ชิโปตเล

**ชิโปตเล** () คือพริกฆาลาเปญโญสุกที่ผ่านการรมควันและอบจนแห้ง ใช้สำหรับปรุงรสอาหาร โดยเป็นพริกที่ใช้เป็นหลักในอาหารเม็กซิโกและอาหารที่ได้รับอิทธิพลจากตำรับอาหารเม็กซิโกอย่างเท็กซ์-เม็กซ์หรืออาหารทางภาคตะวันตกเฉียงใต้ของสหรัฐ ชิโปตเลมาในรูปแบบที่แตกต่างกัน เช่น *ชิโปตเลสเอนอาโดโบ* (ชิโปตเลตุ๋นในซอสอาโดโบ) เป็นต้น

ชื่อ *ชิโปตเล* แผลงมาจากคำภาษานาวัตล์ว่า *ชีลโปก-ตลี* () แปลว่า "พริกรมควัน" ชิโปตเลมีระดับความเผ็ดร้อนใกล้เคียงกับพริกแอ็สเปอแล็ต, ฆาลาเปญโญ, พริกกัวฆิโย, พริกหยวกฮังการี, พริกแอนะไฮม์ และซอสตาบัสโก

## อ้างอิง

หมวดหมู่:พริก
หมวดหมู่:อาหารรมควัน
หมวดหมู่:อาหารเม็กซิโก
พริกตาบัสโก

**พริกตาบัสโก** () เป็นพันธุ์ปลูกพันธุ์หนึ่งของพริกชนิด *[[Capsicum frutescens]]* มีถิ่นกำเนิดในเม็กซิโก เป็นที่รู้จักกันมากที่สุดจากการเป็นวัตถุดิบในซอสตาบัสโกและพริกตาบัสโกดองน้ำส้มสายชู ชื่อพันธุ์พริกตั้งตามชื่อรัฐตาบัสโกของเม็กซิโก

เช่นเดียวกับพันธุ์ปลูกพันธุ์อื่น ๆ ของพริกชนิด *C. frutescens* ต้นพริกตาบัสโกมีการเจริญเติบโตเป็นพุ่ม โดยในการเพาะปลูกในเชิงพาณิชย์จะมีการตัดแต่งกิ่งเพื่อให้ต้นพริกแข็งแรงขึ้น ผลพริกมีลักษณะเรียว ยาวประมาณ 4 เซนติเมตร เริ่มแรกมีสีเขียวอมเหลืองอ่อน ๆ จากนั้นจะเปลี่ยนเป็นสีเหลืองและส้ม ก่อนจะเปลี่ยนเป็นสีแดงสดเมื่อสุกแก่ พริกตาบัสโกมีความเผ็ดร้อนอยู่ในระดับ 30,000 ถึง 50,000 ตามมาตราสกอวิลล์ เช่นเดียวกับพันธุ์อื่น ๆ ของพริกชนิด *C. frutescens* ผลพริกตาบัสโกจะยังคงชี้ขึ้นเมื่อสุก แทนที่จะห้อยลงอย่างพริกชนิดอื่นบางชนิด

ต้นพริกตาบัสโกส่วนใหญ่ติดเชื้อไวรัสโมเสกยาสูบในคริสต์ทศวรรษ 1960 พันธุ์ที่มีความทนทานต่อโรค (*ตาบัสโกใบเขียว*) ไม่ได้รับการนำมาปลูกจนกระทั่งประมาณคริสต์ทศวรรษ 1970

## อ้างอิง

หมวดหมู่:พริก
หมวดหมู่:อาหารลุยเซียนา
อาบาเนโร

**อาบาเนโร** () เป็นพันธุ์ปลูกพันธุ์หนึ่งของพริกชนิด *[[Capsicum chinense]]* ชื่อ *อาบาเนโร* เป็นคำภาษาสเปนแปลว่า "จากฮาวานา" (เมืองหลวงของประเทศคิวบา)

ผลพริกอาบาเนโรมีลักษณะป้อม ผลที่ยังไม่สุกมีสีเขียวและจะเปลี่ยนสีไปตามระยะการสุกแก่ สีที่พบมากที่สุดคือสีส้มและแดง แต่ผลพริกยังอาจมีสีขาว น้ำตาล เหลือง เขียว หรือม่วงก็ได้ โดยปกติผลสุกจะมีความยาวระหว่าง 2–6 เซนติเมตร (0.8–2.4 นิ้ว)

อาบาเนโรเป็นพริกพันธุ์หนึ่งที่มีความเผ็ดมาก โดยมีหน่วยความเผ็ดสกอวิลล์อยู่ระหว่าง 100,000 ถึง 350,000 ความเผ็ดร้อน รสชาติ และกลิ่นหอมอย่างดอกไม้ของพริกพันธุ์นี้ทำให้มันเป็นส่วนผสมยอดนิยมในซอสพริกและอาหารรสเผ็ดอื่น ๆ

## อ้างอิง

หมวดหมู่:พริก
หมวดหมู่:อาหารเม็กซิโก
หมวดหมู่:อาหารนิวเม็กซิโก
หมวดหมู่:อาหารเท็กซัส
การคว่ำบาตรโอลิมปิกฤดูร้อน 1980

alt=|thumb|500x500px|ประเทศที่ได้ทำการคว่ำบาตรเกม ปี ค.ศ. 1980 ซึ่งเป็นสีน้ำเงิน
**การคว่ำบาตรโอลิมปิกฤดูร้อน ค.ศ. 1980** เป็นส่วนหนึ่งของจำนวนการกระทำที่ริเริ่มโดยสหรัฐอเมริกาเพื่อเป็นการประท้วงต่อสหภาพโซเวียตเข้ารุกรานอัฟกานิสถาน สหภาพโซเวียตซึ่งได้รับเลือกเป็นเจ้าภาพโอลิมปิกฤดูร้อนในปี ค.ศ. 1980 และกลุ่มประเทศพันธมิตรได้ร่วมมือกันในการคว่ำบาตรโอลิมปิกฤดูร้อน ค.ศ. 1984 ในเวลาอีก 4 ปีต่อมา ณ เมืองลอสแอนเจลิส ซึ่งสหรัฐได้เป็นเจ้าภาพโอลิมปิกฤดูร้อนในปี ค.ศ. 1984

## อ้างอิง

หมวดหมู่:โอลิมปิกฤดูร้อน 1980
หมวดหมู่:สงครามเย็น
หมวดหมู่:ความสัมพันธ์ระหว่างประเทศ
หมวดหมู่:พ.ศ. 2523
หมวดหมู่:การคว่ำบาตร
หมวดหมู่:การคว่ำบาตรกีฬานานาชาติ
หมวดหมู่:การดำรงตำแหน่งประธานาธิบดีของจิมมี คาร์เตอร์
สำนักงานคณะกรรมการกำกับและส่งเสริมการประกอบธุรกิจประกันภัย

**สำนักงานคณะกรรมการกำกับและส่งเสริมการประกอบธุรกิจประกันภัย** (; อักษรย่อ: "คปภ." "OIC") เป็นหน่วยงานของรัฐที่ไม่เป็นส่วนราชการและไม่เป็นรัฐวิสาหกิจ โดยอยู่ภายใต้การกำกับดูแลของกระทรวงการคลัง มีฐานะเป็นนิติบุคคลทำหน้าที่ดำเนินงานตามนโยบายที่กำหนด โดยคณะกรรมการกำกับและส่งเสริมการประกอบธุรกิจประกันภัย มีหน้าที่กำกับและพัฒนาธุรกิจประกันภัย และคุ้มครองสิทธิประโยชน์ของประชาชนด้านการประกันภัย

## ประวัติความเป็นมา
พ.ศ. 2472 มีการจัดตั้งกองควบคุมบริษัทประกันภัย ภายใต้กรมทะเบียนการค้า กระทรวงพาณิชย์และคมนาคม ได้เปลี่ยนชื่อเป็น แผนกควบคุมประกันภัย กองหุ้นส่วนบริษัท กรมทะเบียนการค้า กระทรวงเศรษฐการ เมื่อปี พ.ศ. 2484 และได้ยกฐานะขึ้นเป็น กองประกันภัย กรมทะเบียนการค้า กระทรวงเศรษฐการ เมื่อปี พ.ศ. 2495 จากนั้นย้ายมาสังกัดสำนักงานปลัดกระทรวงเศรษฐการ ในปี พ.ศ. 2511 และได้เปลี่ยนชื่อมาเป็น สำนักงานประกันภัย สำนักงานปลัดกระทรวงพาณิชย์ ต่อมายกฐานะเทียบเท่ากรมหนึ่งในกระทรวงพาณิชย์ เมื่อปี พ.ศ. 2522 และได้เปลี่ยนชื่อมาเป็น กรมการประกันภัย กระทรวงพาณิชย์ ในปี พ.ศ. 2533 จนเปลี่ยนสถานะเป็นองค์กรอิสระ ภายใต้ชื่อปัจจุบัน เมื่อปี พ.ศ. 2550

## อ้างอิง

หมวดหมู่:เศรษฐกิจของประเทศไทย
พระยาพายัพพิริยกิจ (เป้า จารุเสถียร)

อำมาตย์เอก **พระยาพายัพพิริยกิจ** (8 พฤษภาคม 2424–10 กุมภาพันธ์ 2470) ขุนนางชาวไทย ต้นตระกูลจารุเสถียรโดย ได้ขอพระราชทานจาก พระบาทสมเด็จพระมงกุฎเกล้าเจ้าอยู่หัว ขณะมียศและบรรดาศักดิ์เป็น อำมาตย์โท พระบุรีสราธิการ ผู้ว่าราชการเมืองสระบุรี และได้รับพระราชทานมาเมื่อวันที่ 16 มกราคม พ.ศ. 2456 เป็นลำดับที่ 889 อดีตผู้ตรวจการ มณฑลนครราชสีมา อดีตผู้ว่าราชการ เมืองสระบุรี, จังหวัดพระประแดง อดีตปลัด มณฑลกรุงเก่า, มณฑลภูเก็ต, มณฑลพายัพ และเป็นบิดาของ พล.อ. จำเป็น จารุเสถียร อดีตนายก สมาคมกีฬาฟุตบอลแห่งประเทศไทย ในพระบรมราชูปถัมภ์ และ จอมพล ประภาส จารุเสถียร อดีตรองนายกรัฐมนตรี

## ประวัติ
อำมาตย์เอก พระยาพายัพพิริยกิจ มีนามเดิมว่า เป้า จารุเสถียร เกิดเมื่อวันที่ 8 พฤษภาคม พ.ศ. 2424 เป็นบุตรชายของ ขุนศรีพลภักดิ์ จบการศึกษาจาก โรงเรียนมหาดเล็กหลวง และได้เดินทางไปฝึกราชการที่ มณฑลกรุงเก่า ก่อนจะเดินทางกลับมายังกรุงเทพมหานครและได้เข้าเฝ้าทูลละอองธุลีพระบาท พระบาทสมเด็จพระจุลจอมเกล้าเจ้าอยู่หัว เมื่อวันที่ 31 มีนาคม พ.ศ. 2445

ด้านชีวิตครอบครัวมีภรรยาทั้งสิ้น 2 ท่านคือ คุณหญิงแช่ม จารุเสถียร และ เจ้าบัวตอง โดยมีบุตรธิดาที่เกิดจาก คุณหญิงแช่ม 4 คนและที่เกิดจาก เจ้าบัวตอง 6 คน

พระยาพายัพพิริยกิจถึงแก่กรรมเนื่องจากถูกคนร้ายลอบยิงเมื่อวันที่ 10 กุมภาพันธ์ พ.ศ. 2470 และได้จัดพิธีพระราชทานเพลิงศพที่ วัดจักรวรรดิราชาวาสวรมหาวิหาร เมื่อวันที่ 9 กันยายน ปี พ.ศ. 2473 โดยได้พระราชทานเงิน 1000 สตางค์ ผ้าขาว 4 พับ

## รับราชการ
* 4 พฤษภาคม พ.ศ. 2446 - รับพระราชทานสัญญาบัตรตำแหน่งหน้าที่ราชการ
* 8 พฤษภาคม พ.ศ. 2446 ผู้ตรวจการมณฑลนครราชสีมา
* นายอำเภอเมืองบุรีรัมย์
* 7 มกราคม พ.ศ. 2447 - กรมการในกองข้าหลวงเทศาภิบาลมณฑลนครราชสีมา ถือศักดินา 600
* ข้าหลวงมหาดไทยมณฑลอุดร
* 2 มิถุนายน พ.ศ. 2456 ผู้รั้งผู้ว่าราชการเมืองสระบุรี
* 21 สิงหาคม พ.ศ. 2456 - ผู้ว่าราชการเมืองสระบุรี
* 8 ตุลาคม พ.ศ. 2457 ปลัดมณฑลอยุธยา
* 18 ธันวาคม พ.ศ. 2457 - ปลัดมณฑลภูเก็ต
* 25 ตุลาคม พ.ศ. 2459 - ปลัดมณฑลพายัพ
* 25 มีนาคม พ.ศ. 2468 - รั้งตำแหน่งนครบาล จังหวัดพระประแดง
* 5 พฤศจิกายน พ.ศ. 2469 - ผู้ว่าราชการ จังหวัดพระประแดง

## บรรดาศักดิ์
* 7 มกราคม พ.ศ. 2447 - ขุนวรภักดิ์พิบูลย์
* 22 เมษายน พ.ศ. 2451 - หลวงอนุรักษ์ภักดี
* 21 สิงหาคม พ.ศ. 2456 - พระบุรีสราธิการ
* 29 สิงหาคม 2457 – ส่งสัญญาบัตรบรรดาศักดิ์ไปพระราชทาน
* 24 ธันวาคม พ.ศ. 2463 – พระยาพายัพพิริยกิจ

## ยศ
* 20 สิงหาคม พ.ศ. 2454 - อำมาตย์ตรี
* 16 มิถุนายน พ.ศ. 2455 นายหมู่ตรี
* 21 สิงหาคม พ.ศ. 2456 - อำมาตย์โท
* 4 กรกฎาคม พ.ศ. 2458 - นายหมวดโท
* 20 ธันวาคม พ.ศ. 2461 - อำมาตย์เอก
* 23 ธันวาคม พ.ศ. 2461 นายหมวดเอก
* 20 มกราคม 2462 – นายกองตรีเสือป่า
* 30 พฤศจิกายน พ.ศ. 2465 นายกองโทเสือป่า
* 19 พฤศจิกายน 2468 – นายกองเอก

## เครื่องราชอิสริยาภรณ์

## อ้างอิง

หมวดหมู่:สมาชิกกองเสือป่า
หมวดหมู่:สกุลจารุเสถียร
หมวดหมู่:เสียชีวิตจากการถูกยิง
หมวดหมู่:บรรดาศักดิ์ชั้นพระยา
ไทม์ไครซิส 5

***ไทม์ไครซิส 5*** (; ) เป็นเกมอาร์เคดแนวไลต์กันชูตเตอร์ที่สร้างโดยบันไดนัมโกะเกม (ภายหลังเป็นบันไดนัมโกะอัมยูสเมนต์) นับเป็นการเปิดตัวครั้งแรกในรอบเก้าปีนับจาก*[[ไทม์ไครซิส 4]]* ที่เป็นภาคก่อน โดยเริ่มดำเนินการเมื่อวันที่ 12 มีนาคม ค.ศ. 2015 เกมนี้เป็นเกมสุดท้ายบันไดนัมโกะเกมก่อนเปลี่ยนชื่อบริษัทเป็นบันไดนัมโกะเอนเตอร์เทนเมนต์ในหมวดเอเอ็มของเวลาดังกล่าว

ในภาคห้าของซีรีส์*[[ไทม์ไครซิส]]* หากรวมภาคคู่ขนานจะเป็นผลงานลำดับที่ 8 ของทุกภาครวมกัน ซึ่งมีคำขวัญคือ "เพื่อทำการรักษาเวลา ไปจนถึงการทำลายเวลา" นอกเหนือจากระบบดั้งเดิมที่ซ่อนอยู่เบื้องหลังเพื่อหลีกเลี่ยงการโจมตีและสิ่งกีดขวางของศัตรู ระบบคันเหยียบคู่ (ดับเบิลเพดัลซิสเต็ม) ก็ได้รับการนำมาใช้

โดยโปรดิวเซอร์ โนริฮิโระ นิชิมูระ ได้ให้ความเห็นเกี่ยวกับการสร้างผลงานนี้ว่า "ผมต้องการให้เกมประเภทกันชูตเตอร์ได้รับความนิยมอีกครั้ง"

## เรื่องย่อ
[left|thumb|250px|''ไทม์ไครซิส 5'' ในระบบ[เกมอาร์เคด]]

สามเดือนก่อนเหตุการณ์ของเกม ผู้ตรวจสอบของวีเอสเอสอี (V.S.S.E.) ถูกฆ่าตาย โดยกระเป๋าหิ้วของผู้ตรวจสอบมีข้อมูลเกี่ยวกับคนทรยศภายในตำแหน่งวีเอสเอสอี แต่เนื่องจากการฆาตกรรมผู้ตรวจสอบ กระเป๋าหิ้วใบนั้นก็ไม่เคยกลับไปที่การครอบครองชองวีเอสเอสอีเพื่อดึงข้อมูล ลุค โอนีล และมาร์ก โกดาร์ต จึงได้รับการส่งตัวไปเอากระเป๋าหิ้วคืนมา กับโรเบิร์ต แบ็กซ์เตอร์ ในฐานะผู้ดูแลการเรียกค้นกระเป๋าหิ้ว โดยมีแคทเธอรีน ริชชี ทำหน้าที่เป็นตัวแทนสนับสนุนทางอากาศ ซึ่งเป็นที่น่าสงสัยว่าไวลด์ ด็อก น่าจะเป็นคนนำกระเป๋าหิ้วไปหลังจากที่ผู้ตรวจสอบถูกสังหาร

## ตัวละครหลัก

## รูปแบบการเล่น
รูปแบบการเล่นยังคงเอกลักษณ์เดียวกับซีรีส์ภาคก่อน ๆ โดยผู้เล่นใช้ไลต์กันเล็งยิงศัตรูบนหน้าจอ พร้อมหลบกระสุนของศัตรูด้วยการเหยียบแป้นที่อยู่ติดกับพื้น ในภาคนี้ได้เพิ่มแป้นเหยียบซ้ายและขวา ซึ่งสามารถทำให้ตัวละครของผู้เล่นขยับไปด้านข้าง เพื่อโจมตีศัตรูในทิศอื่นได้ ส่วนไลต์กันจะมีปุ่มด้านข้างเพิ่มขึ้น เพื่อให้ผู้เล่นเปลี่ยนอาวุธเป็นปืนพก, ปืนลูกซอง หรือเครื่องยิงลูกระเบิด เกมนี้สามารถเล่นได้สองคนพร้อมกัน บนหน้าจอขนาด 55 นิ้ว

## การตลาด
เกมภาคนี้ เริ่มเปิดให้เล่นในเดือนมีนาคม ค.ศ. 2015 โดยมีเพียง 3 ด่านให้เล่นในช่วงแรก แต่ทางบันไดนัมโกะยืนยันว่าจะทำการเพิ่มด่านมากขึ้นอีกเท่าตัวภายในสิ้นปีดังกล่าว

## การตอบรับ
เว็บไซต์*เกมมิงโดส*ได้แสดงความสนใจต่อแป้นเหยียบที่เพิ่มขึ้น แต่วิจารณ์ถึงตัวละครที่มีลักษณะเหนือความจริงมากเกินไป อย่างไรก็ตาม ก็ได้ชื่นชมในส่วนของบอส ซึ่งมีรูปแบบการต่อสู้ที่น่าสนใจกว่าภาคก่อน ๆ

## อ้างอิง

## แหล่งข้อมูลอื่น

* タイムクライシス5 公式サイト - バンダイナムコアミューズメント

5
หมวดหมู่:เกมตู้ พ.ศ. 2558
หมวดหมู่:เกมตู้ขนาดใหญ่
หมวดหมู่:วิดีโอเกมบันเทิงคดีแนววิทยาศาสตร์
หมวดหมู่:ออล.เน็ต
ทรัสต์โซน

**ทรัสต์โซน** () เป็นเทคโนโลยีต้นทุนต่ำที่ทำหน้าที่เป็นส่วนขยายความปลอดภัยให้แก่สถาปัตยกรรมชุดคําสั่งและโครงสร้างอาร์ม (ARM) ซึ่งเพิ่มความปลอดภัยให้แก่ชิพอเนกประสงค์ (SoC) โดยการแบ่งหน่วยความจำของไมโครคอนโทรลเลอร์ในชิพเดียวกันออกเป็นสองฝั่ง ซึ่งได้แก่ฝั่งปกติ (normal world) และฝั่งที่มีความปลอดภัยสูง (secure world) โดยแต่ละฝั่งจะไม่สามารถเข้าถึงข้อมูลในหน่วยความจำของกันและกันได้ และสามารถทำงานคู่กันได้อย่างปกติภายใต้ระบบประมวลผลตัวเดียวกัน

โดยปกติแล้ว ระบบปฏิบัติการหลักจะทำงานอยู่ในฝั่งที่มีความปลอดภัยน้อยกว่า มีหน้าที่ประมวลผลโปรแกรมที่มีความเสี่ยงต่ำ ส่วนระบบปฏิบัติการที่เชื่อถือได้จะทำงานอยู่ในฝั่งที่มีความปลอดภัยสูง ซึ่งรับผิดชอบต่อโปรแกรมที่ต้องการเข้าถึงข้อมูลที่มีความเสี่ยงในการถูกโจมตี ระบบตรวจสอบความปลอดภัย (secure monitor) ทำหน้าที่เป็นตัวดูแลและสับเปลี่ยนทั้งสองสถานะ ซึ่งการเปลี่ยนสถานะนั้นสามารถทำได้จากทั้งฝั่งปกติและฝั่งที่มีความปลอดภัยสูง นอกจากนี้ทรัสต์โซนยังได้เพิ่มบิตบางตัวในเรจิสเตอร์เข้าไปใน Advanced Microcontroller Bus Architecture (AMBA) เพื่อควบคุมการเปลี่ยนสถานะ

## คุณลักษณะ
มีการนำทรัสต์โซนไปประยุกต์ใช้ด้วยเหตุผลดังต่อไปนี้
* เพื่อซ่อนการเข้าถึงต่ออุปกรณ์ต่อพ่วงที่สำคัญจากฝั่งปกติ
* เพื่อสร้างที่เก็บข้อมูลที่ปลอดภัย (secure storage) ที่เข้าถึงได้จากฝั่งที่มีความปลอดภัยสูงเท่านั้น
* เพื่อประมวลผลการเข้ารหัสและชุดคำสั่งอื่นใดซึ่งมีผลต่อความปลอดภัยของระบบ
* เพื่อสร้างเครื่องหมายในพื้นที่บางส่วนของหน่วยความจำระบบเพื่อกำหนดให้พื้นที่ส่วนนี้ไม่อาจเข้าถึงจากส่วนประกอบอื่น ๆ ที่ไม่พึงประสงค์ได้
* เพื่อกำหนดหน่วยความจำสำหรับโปรแกรมที่มีความปลอดภัยสูงโดยเฉพาะ
* เพื่อเพิ่มความสมบูรณ์ของ software stack ป้องกันการแก้ไขข้อมูล
* เพื่อให้ลำดับการบูตระบบมีความปลอดภัยมากขึ้น และทำให้ระบบไม่สามารถถูกเปลี่ยนแปลงหรือแก้ไขในขณะที่ระบบกำลังปิดอยู่

## กรรมสิทธิ์

ในทางปฏิบัตินั้น ทรัสต์โซนถือเป็นกรรมสิทธิ์ของ ARM ซึ่งไม่มีการเปิดเผยต่อสาธารณชนถึงระบบภายในและการพัฒนา และยังไม่เป็นที่แน่ชัดว่าระบบดังกล่าวสามารถป้องกันการโจมตีได้กี่ประเภท

เอเอ็มดี ได้ซื้อลิขสิทธิ์และนำเทคโนโลยีทรัสต์โซนเข้ามาประยุกต์ใช้กับ AMD Platform Security Processor ซึ่งปรากฏอยู่ในโปรเซสเซอร์คอร์เท็กซ์เอไฟฟ์ (Cortex-A5) ที่ทำหน้าที่ประมวลผลคำสั่งที่มีความปลอดภัยสูง

ซัมซุงน็อกซ์ (Samsung Knox) ใช้ทรัสต์โซนในการตรวจสอบและเฝ้าระวังการเปลี่ยนแปลงเคอร์เนล ซึ่งมีหน้าที่รับผิดชอบต่อการดูแลบริหารทรัพยากรของระบบ

## อ้างอิง

หมวดหมู่:ไมโครคอนโทรลเลอร์
หมวดหมู่:ระบบฝังตัว
อัลละฮ์เซอลามัตกันซุลตันมะฮ์โกตา

**อัลละฮ์เซอลามัตกันซุลตันมะฮ์โกตา** () เป็นเพลงสรรเสริญแห่งรัฐเกอดะฮ์ ประเทศมาเลเซีย คำร้องประพันธ์โดย Almarhum Abdullah Syed Hussain Shahabuddin และทำนองประพันธ์โดย J. A. Redhill (Reutenberg) มันถูกนำมาใช้อย่างเป็นทางการเมื่อวันที่ 22 มีนาคม 1937

## ประวัติ
Reuternberg ผู้อำนวยการชมรมวงออร์เคสตราของรัฐเซอลาโงร์ได้รับคำสั่งให้แต่งเพลงชาติสำหรับรัฐเกอดะฮ์ด้วยเงินรางวัล 1,000 ดอลลาร์สหรัฐ เขาแต่งเพลงจนเสร็จในเวลา 25 นาที แผนการสร้างนั้นริเริ่มโดย S.L. Jones ที่ปรึกษาชาวอังกฤษของรัฐเกอดะฮ์

เพลงนี้ได้รับการแต่งเพลงใหม่โดย Tunku Yakob พร้อมกับเพิ่มเนื้อเพลงที่เขียนโดย Hj Mohammad Sheriff Menteri Besar และทำนองเพลงเป็นของ JF. Agustin ในปี พ.ศ.2492

## เนื้อเพลง

## แหล่งข้อมูล

* National Anthems
* Instrumental Anthems

หมวดหมู่:รัฐเกอดะฮ์
หมวดหมู่:เพลงสรรเสริญในประเทศมาเลเซีย
เมอลากามาจูจายา

**เมอลากามาจูจายา** () แปลว่า **มะละกาจงมีชัย** เป็นเพลงสรรเสริญแห่งรัฐมะละกา ประเทศมาเลเซีย

เนื้อร้องและทำนองประพันธ์โดย ไซฟูล บาห์รี (Saiful Bahri) ผู้เขียนเนื้อเพลงของเพลงประจำรัฐสลังงอร์ เพลง ดูลียังมาฮามูเลีย 

## เนื้อเพลง

## แหล่งข้อมูล

* เพลงชาติ mp3

หมวดหมู่:รัฐมะละกา
หมวดหมู่:เพลงสรรเสริญในประเทศมาเลเซีย
พระมณี

**พระมณี**,  **มานี** (), **มานิส** (), **มาเนส** () หรือ **มานีหัยยา** ( *Mānī ḥayyā*) เป็นศาสดาพยากรณ์และเป็นผู้ก่อตั้งศาสนามาณีกีชาวอิหร่าน เป็นศาสนาแบบอไญยนิยมยุคปลายสมัยโบราณ เขาเกิดที่เมืองซีลิวเชีย-เทซิโฟนในบาบิโลเนีย ซึ่งในเวลานั้นเป็นส่วนหนึ่งของจักรวรรดิพาร์เธีย งานเขียนของพระมณีจำนวนหกชิ้นเขียนด้วยภาษาซีรีแอก และงานเขียนชิ้นที่เจ็ดได้เขียนเป็นภาษาเปอร์เซียกลางถวายจักรพรรดิชาปูร์ที่ 1 แห่งจักรวรรดิซาเซเนียน

พระมณีเห็นว่าตัวท่านเป็นศาสดาพยากรณ์คนสุดท้ายที่พระเป็นเจ้าส่งมาโปรดโลกมนุษย์ ต่อจากอาดัม โซโรอัสเตอร์ พระพุทธเจ้า และพระเยซู เขาได้ออกเผยแผ่ศาสนาจนแพร่หลายไปยังทวีปยุโรปและเอเชีย

พระมณีถูกจองจำในคุกตามพระราชโองการของจักรพรรดิบาฮ์รามที่ 1 ผู้ทรงเคร่งครัดในศาสนาโซโรอัสเตอร์ และมองศาสนามาณีกีว่าเป็นพวกมิจฉาทิฐิ พระมณีถึงแก่มรณกรรมในคุกเมื่อวันที่ 2 มีนาคม ค.ศ. 274 ชาวมาณีกีถือว่าการเสียชีวิตของพระมณีเป็นการตายอย่างทรมานดุจเดียวกับการตรึงกางเขนของพระเยซู 

## อ้างอิง

## แหล่งข้อมูลอื่น
* 

หมวดหมู่:ศาสดา
หมวดหมู่:ศาสนามาณีกี
หมวดหมู่:กวีชาวอิหร่าน
หมวดหมู่:ผู้คิดค้นระบบการเขียน
ซอสแมรีโรส

**ซอสแมรีโรส** () หรือบางแห่งเรียก **ซอสค็อกเทล** (cocktail sauce) หรือ **ซอสอาหารทะเล** (seafood sauce) เป็นเครื่องปรุงรสที่มีส่วนประกอบได้แก่ มะเขือเทศ มายองเนส ซอสวุร์สเตอร์เชอร์ น้ำมะนาว และพริกไทย ใช้ทานคู่กับอาหารทะเล โดยเฉพาะกุ้ง ซอสนี้เริ่มแพร่หลายช่วงคริสต์ทศวรรษที่ 1960 โดยแฟนนี คราด็อก เชฟชาวบริติช

ถึงแม้ว่าคราด็อกจะได้ชื่อว่าเป็นผู้ที่ทำให้ซอสแพร่หลาย แต่สูตรของซอสแมรีโรสมีมาก่อนหน้านั้น โดยในปี 1956 คอนสแตนซ์ สปรายเผยแพร่สูตรโทเมโทไอซ์ ซึ่งประกอบด้วยเนื้อมะเขือเทศและมายองเนส ใช้เป็นซอสพื้นฐานสำหรับเมนูค็อกเทลกุ้ง ขณะที่สหรัฐก็มีซอสลักษณะคล้ายกันแต่ประกอบด้วยฮอสแรดิชและซอสมะเขือเทศ ใช้เสิร์ฟกับเมนูกุ้งเช่นกัน โดยมีการตั้งข้อสังเกตว่าซอสของสหรัฐอาจเป็นซอสต้นแบบของซอสแมรีโรส ด้านที่มาของชื่อแมรีโรสยังไม่เป็นที่ชัดเจน แต่เชื่อว่าเกี่ยวข้องกับเรือแมรีโรส เรือรบในรัชสมัยพระเจ้าเฮนรีที่ 8 แห่งอังกฤษ อย่างไรก็ตาม กองทุนแมรีโรสได้ปฏิเสธความเกี่ยวข้องนี้

## อ้างอิง

หมวดหมู่:ซอส
ฆาลาเปญโญ

**ฆาลาเปญโญ** () หรือ **กัวเรสเมญโญ** () เป็นชื่อพันธุ์พริกประเภทฝักขนาดกลาง โดยเป็นพันธุ์ปลูกพันธุ์หนึ่งของพริกชนิด *[[Capsicum annuum]]* ชื่อ *ฆาลาเปญโญ* เป็นคำภาษาสเปนแปลว่า "จากฮาลาปา" (Xalapa) เมืองหลวงของรัฐเบรากรุซในเม็กซิโกซึ่งเป็นสถานที่ปลูกพริกดั้งเดิม ส่วนชื่อ *ฮาลาปา* มีต้นกำเนิดจากภาษานาวัตล์อีกทอดหนึ่ง โดยประสมขึ้นจากรากศัพท์ *ชาลลี* () แปลว่า "ทราย" และ *อาปัน* () แปลว่า "แหล่งน้ำ"

ผลฆาลาเปญโญที่สุกแล้วจะห้อยลงมา มีความยาว 5–10 เซนติเมตร (2–4 นิ้ว) ผิวแน่นและเนียนเรียบ กว้าง 25–38 มิลลิเมตร (1.0–1.5 นิ้ว) แต่ละผลอาจมีระดับความเผ็ดแตกต่างกันไป แต่จะมีหน่วยความเผ็ดสกอวิลล์อยู่ระหว่าง 3,500 ถึง 3,600 โดยทั่วไปนิยมนำพริกพันธุ์นี้มาดองและบริโภคขณะที่ผลยังเป็นสีเขียว แต่บางครั้งก็ปล่อยให้ผลสุกเต็มที่จนเปลี่ยนเป็นสีแดง ส้ม หรือเหลือง ฆาลาเปญโญมีผลใหญ่กว่าและมักมีความเผ็ดน้อยกว่าพริกเซร์ราโนซึ่งมีลักษณะใกล้เคียงกัน สถาบันพริกในสหรัฐเป็นที่รู้จักจากการพัฒนาฆาลาเปญโญให้มีสีสันต่าง ๆ

## อ้างอิง

หมวดหมู่:พริก
หมวดหมู่:อาหารเม็กซิโก
หมวดหมู่:อาหารภาคตะวันตกเฉียงใต้ของสหรัฐ
หมวดหมู่:อาหารภาคตะวันตกของสหรัฐ
หมวดหมู่:อาหารนิวเม็กซิโก
หมวดหมู่:อาหารเท็กซัส
การทลายกำแพงเบอร์ลิน

**การทลาย[[กำแพงเบอร์ลิน]]** () เมื่อวันที่ 9 พฤศจิกายน ค.ศ. 1989 เป็นเหตุการณ์สำคัญในประวัติศาสตร์โลกซึ่งแสดงถึงการทลายม่านเหล็กและจุดเริ่มต้นการล่มสลายของลัทธิคอมมิวนิสต์ในยุโรปตะวันออกและกลาง การทลายชายแดนเยอรมันภายในเกิดขึ้นหลังจากนั้นไม่นาน การสิ้นสุดสงครามเย็นได้รับการประกาศที่การประชุมสุดยอดมอลตาในสามสัปดาห์ต่อมา และการรวมเยอรมนีอีกครั้งก็เกิดขึ้นในปีต่อมา

## อ้างอิง

หมวดหมู่:สงครามเย็น
การล่มสลายชายแดนเยอรมันภายใน

**การล่มสลาย[[ชายแดนเยอรมันภายใน]]** ได้เกิดขึ้นอย่างรวดเร็วและไม่คาดคิดในเดือนพฤศจิกายน ค.ศ. 1989 พร้อมกับการล่มสลายกำแพงเบอร์ลิน เหตุการณ์นี้ได้นำไปสู่การรวมประเทศครั้งสุดท้ายของเยอรมนีในอีกไม่กี่ปีต่อมา

หมวดหมู่:สงครามเย็น
ชายแดนเยอรมันภายใน

**ชายแดนเยอรมันภายใน** (  or  ; initially also  ) เป็นชายแดนระหว่างสาธารณรัฐประชาธิปไตยเยอรมนี (เยอรมนีตะวันออก, GDR) และสหพันธ์สาธารณรัฐเยอรมนี (เยอรมนีตะวันตก, FRG) ตั้งแต่ปี ค.ศ. 1949 ถึง ค.ศ. 1990 ไม่รวมถึงกำแพงเบอร์ลินที่มีลักษณะที่คล้ายกันและแยกออกจากกัน ชายแดนมีความยาวประมาณ 1,393 กิโลเมตร (866 ไมล์) และได้ลากจากทะเลบอลติกลงมายังประเทศเชโกสโลวาเกีย

ก่อตั้งขึ้นอย่างเป็นทางการเมื่อวันที่ 1 กรกฏาคม ค.ศ. 1945 เป็นเขตแดนระหว่างเขตยึดครองตะวันตกและเขตยึดครองของโซเวียตทางด้านตะวันออกของอดีตนาซีเยอรมนี ได้ถูกสร้างขึ้นให้เป็นหนึ่งในเขตแดนที่มีป้อมปราการที่แข็งแกร่งที่สุดในโลก ซึ่งถูกกำหนดโดยแนวรั้วและกำแพงเหล็กสูงที่ยาวอย่างต่อเนือง ลวดหนาม สัญญาณเตือนภัย คูน้ำต่อต้านยานพาหนะ หอสังเกตการณ์ กับดักหนามแหลมแบบอัตโนมัติและทุ่นระเบิดสนาม มันถูกลาดตะเวนโดยหน่วยทหารยามของเยอรมนีตะวันออกที่ติดอาวุธจำนวน 50,000 นาย ซึ่งต้องเผชิญหน้ากับทหารยามของเยอรมนีตะวันตก บริติช และสหรัฐจำนวนหนึ่งหมื่นนาย ในบริเวณแนวหลังชายแดนแต่ละฝั่งจะมีกองกำลังทหารมากกว่าล้านนายจากองค์การสนธิสัญญาแอตแลนติกเหนือ (เนโท) และกติกาสัญญาวอร์ซอ (วอร์ซอแพ็ก) คอยประจำการณ์อยู่

ชายแดนนี้เป็นการแสดงให้เห็นเป็นที่ประจักษ์ทางกายภาพของคำเปรียบเทียบของเซอร์ วินสตัน เชอร์ชิล คำว่า ม่านเหล็ก ที่แบ่งแยกโซเวียตและค่ายตะวันตกในช่วงสงครามเย็น มันเป็นเขตแดนรอยต่อระหว่างระบบเศรษฐกิจสองระบบคือระบบทุนนิยมและระบบสังคมนิยม การก่อตั้งโดยเยอรมนีตะวันออกในช่วงปี ค.ศ. 1952 ถึงปลายปี ค.ศ. 1980 ป้อมปราการนี้ได้ถูกสร้างขึ้นเพื่อหยุดยั้งการอพยพครั้งใหญ่ของพลเมืองชาวเยอรมนีตะวันออกไปยังทางตะวันตก ประมาณผู้คน 1,000 คนที่ถูกกล่าวว่าเสียชีวิตจากความพยายามที่จะข้ามมันในช่วงตลอด 45 ปีที่มีอยู่ เป็นสาเหตุทำให้เกิดการยุ่งเหยิงทางเศรษฐกิจและสังคมอย่างกว้างขวางแก่ทั้งสองฝ่าย ชาวเยอรมนีตะวันออกที่อาศัยอยู่ในภูมิภาคนี้ก็ประสบกับข้อจำกัดที่เข้มงวดมาก

กำแพงเบอร์ลินที่เป็นที่รู้จักกันเป็นอย่างดีคือกำแพงกั้นที่แยกออกจาก มีความซับซ้อนที่น้อยกว่า และปิดกั้นพรมแดนที่สั้นกว่าโดยล้อมรอบเบอร์ลินตะวันตก มีความยาวมากกว่า 155 กิโลเมตร (96 ไมล์) ถึงทางด้านตะวันออกของชายแดนเยอรมันภายใน เบอร์ลินซึ่งอยู่ในเขตโซเวียตทั้งหมดได้ถูกแบ่งแยกออกเป็นสี่ส่วนด้วยกันหลังสงครามโลกครั้งที่สอง ดังนั้นการสร้างดินแดนส่วนแยกล้อมรอบโดยเยอรมนีตะวันออกที่มีความแนวราบอย่างใกล้ชิดกับ (แต่ไม่เป็นส่วนหนึ่งของ) เยอรมนีตะวันตก 

เมื่อวันที่ 9 พฤศจิกายน ค.ศ. 1989 รัฐบาลเยอรมันตะวันออกได้ประกาศให้ทำการเปิดกำแพงเบอร์ลินและชายแดนเยอรมันภายใน ในวันต่อมา ชาวเยอรมันตะวันออกจำนวนล้านคนได้หลั่งไหลเข้าสู่ตะวันตกเพื่อเป็นการหาสู่กัน หลายแสนคนได้ย้ายไปทางตะวันตกอย่างถาวรในอีกหลายเดือนต่อมา เมื่อมีการเปิดให้ข้ามมากขึ้นและความสัมพันธ์ระหว่างชุทขรที่ถูกแบ่งแยกเป็นแนวยาวได้ถูกจัดตั้งขึ้นอีกครั้ง เนื่องจากการควบคุมชายแดนกลายเป็นเรื่องเล็กน้อย ชายแดนภายในเยอรมันยังไม่ถูกทอดทิ้งจนถึงวันที่ 1 กรกฏาคม ค.ศ. 1990 45 ปีที่ผ่านมานับตั้งแต่วันที่ก่อตั้งขึ้นและเพียงสามเดือนก่อนที่เยอรมนีจะรวมประเทศอย่างเป็นทางการซึ่งเป็นการสิ้นสุดของการแบ่งแยกเยอรมนี

ซากเล็ก ๆ ของป้อมปราการชายแดนเยอรมันภายใน เส้นทางของมันได้ถูกประกาศว่าเป็นส่วนหนึ่งของแนวสีเขียวยุโรป (European Green Belt) ที่เชื่อมโยงถึงอุทยานแห่งชาติและเขตอนุรักษ์ธรรมชาติตามแนวม่านเหล็กเก่าจากวงกลมอาร์กติกถึงทะเลดำ พิพิธภัณฑ์และอนุสรณ์สถานหลายแห่งตามแนวชายแดนเก่าเพื่อระลึกถึงการแบ่งและรวมประเทศเยอรมนี และในบางสถานที่ยังคงรักษาส่วนที่เหลือของป้อมปราการไว้

## เขตการปกครองที่ติดพรมแดน

## อ้างอิง

หมวดหมู่:สงครามเย็น
ตระกูล ทาอาษา

พลตำรวจโท **ตระกูล ทาอาษา** (12 พฤษภาคม พ.ศ. 2527 – 9 กุมภาพันธ์ พ.ศ. 2563)  อดีตนายตำรวจชาวไทย เสียชีวิตระหว่างการปะทะจากเหตุกราดยิงที่จังหวัดนครราชสีมา พ.ศ. 2563

## ประวัติ
ตระกูล เกิดเมื่อวันที่ 12 พฤษภาคม พ.ศ. 2527 ที่อำเภอเวียงชัย จังหวัดเชียงราย เป็นบุตรนายก๋วน กับนางเพียรศรี ทาอาษา มีน้องชายคือ ยุทธนา ทาอาษา 

ตระกูล เสียชีวิตเมื่อวันอาทิตย์ที่ 9 กุมภาพันธ์ พ.ศ. 2563 ระหว่างการปะทะกันในเหตุกราดยิงที่เทอร์มินอล 21 โคราช ต่อมาในวันอาทิตย์ที่ 9 กุมภาพันธ์ พ.ศ. 2563 พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ได้มีพระบรมราชโองการโปรดเกล้าพระราชทานยศ พลตำรวจโท เป็นกรณีพิเศษแก่ ร้อยตำรวจเอก ตระกูล ทาอาษา โดยประกาศลงในราชกิจจานุเบกษา เมื่อวันอาทิตย์ที่ 16 กุมภาพันธ์ พ.ศ. 2563 และมีพิธีพระราชทานเพลิงศพเมื่อวันเสาร์ที่ 15 กุมภาพันธ์ พ.ศ. 2563 ณ วัดดงมะตื๋น อำเภอเวียงชัย จังหวัดเชียงราย

## การศึกษา
* ระดับประถมศึกษา - โรงเรียนบ้านดงมะตื๋น
* ระดับมัธยมศึกษาปีที่ 1-3 - โรงเรียนวัดห้วยเคียน
* ระดับ ปวช. - โรงเรียนโปลิเทคนิคเชียงราย
* หลักสูตรนักเรียนนายสิบตำรวจ ศูนย์ฝึกอบรมตำรวจภูธรภาค 9 จังหวัดยะลา

### หลักสูตรพิเศษ
* 90x90px หลักสูตรการต่อต้านการก่อการร้าย (นเรศวร 261) รุ่นที่ 14 บก.สอ.บช.ตชด.
* หลักสูตรทำลายวัตถุระเบิด กองสรรพาวุธ รุ่น 13
* 90x90px หลักสูตรการกระโดดร่มแบบกระตุกเอง บก.สอ.บช.ตชด. 

## ตำแหน่ง
* 1 พฤษภาคม พ.ศ. 2550 - ผบ.1 ร้อย รพ.ศ. 2 กก.1 บก.สอ.บช.ตชด. (ยศสิบตำรวจตรี)
* 7 กันยายน พ.ศ. 2552 - ผู้บังคับหมู่กองกำกับการ 1 บก.สอ.บช.ตชด.
* 16 พฤษภาคม พ.ศ. 2555 - รองสารวัตรงานธุรการ กองกำกับการสุนัขและม้าตำรวจ กองบังคับการสายตรวจและปฏิบัติการพิเศษ (บก. สปพ.) (ยศร้อยตำรวจตรี)
* 22 พฤษภาคม พ.ศ. 2558 - รองสารวัตรงานสายตรวจ/อารักขา กองกำกับการสุนัขตำรวจ 
* ผู้บังคับหมวด (สบ 1) กองร้อยปฏิบัติการพิเศษที่ 2 กองกำกับการต่อต้านการก่อการร้าย กองบังคับการสายตรวจและปฏิบัติการพิเศษ

## ยศ
* 16 พฤษภาคม พ.ศ. 2555 - ร้อยตำรวจตรี 
* 1 มกราคม พ.ศ. 2556 - ร้อยตำรวจโท
* 1 มกราคม พ.ศ. 2559 - ร้อยตำรวจเอก
* 9 กุมภาพันธ์ พ.ศ. 2563 - พลตำรวจโท (เป็นกรณีพิเศษ)

## เครื่องราชอิสริยาภรณ์

## อ้างอิง

## บรรณานุกรม
* เปิดประวัติ'ร.ต.อ.ตระกูล'

 
หมวดหมู่:บุคคลจากอำเภอเวียงชัย
หมวดหมู่:บุคคลจากจังหวัดเชียงราย
หมวดหมู่:บุคคลจากโรงเรียนโปลิเทคนิคเชียงราย
หมวดหมู่:บุคคลจากโรงเรียนนายสิบตำรวจ
หมวดหมู่:ตำรวจชาวไทย
หมวดหมู่:เสียชีวิตจากอาวุธปืน
บ้านจัดสรร

**บ้านจัดสรร** ( บางครั้งเรียก housing complex หรือ housing development) เป็นกลุ่มบ้านหรือกลุ่มอาคารที่สร้างขึ้นมาด้วยกันในการพัฒนาครั้งเดียวกัน รูปแบบบ้านจัดสรรมีความหลากหลาย แตกต่างกันไปในแต่ละประเทศ บ้านจัดสรรมักจะสร้างขึ้นจากการทำสัญญาครั้งเดียว มีแบบอาคารไม่มากนัก ดังนั้นจึงมีรูปร่างหน้าตาแบบเดียวกัน บ้านจัดสรรมักสร้างขึ้นในบริเวณเดียวกัน โดยผู้สร้างเดียว และมีผู้บริหารจัดการเดียว ในบริติชไอลส์ คำนี้มีความหมายค่อนข้างกว้าง ยังสามารถรวมถึง กลุ่มบ้านพักอาศัยอาคารสูงที่รัฐบาลให้ความช่วยเหลือด้านการเงิน ไปจนถึงกลุ่มผู้มีรายได้สูง บ้านจัดสรรบริเวณชานเมือง

## อ้างอิง

หมวดหมู่:ที่อยู่อาศัยมนุษย์
วีรบุรุษแห่งชาติอินโดนีเซีย

**วีรบุรุษแห่งชาติอินโดนีเซีย** (;  ปาฮ์ลาวัน เนซันนาล อินโดนีเซีย) เป็นตำแหน่งสูงสุดที่มีการมอบให้ในอินโดนีเซีย โดยรัฐบาลอินโดนีเซียจะเป็นผู้มอบให้บุคคลนั้น ๆ หลังเสียชีวิตแล้วเพื่อเชิดชูเกียรติและวีรกรรมเยี่ยงวีรบรุษที่ได้ประกอบให้แก่ชาติของตน ตามที่นิยามไว้ว่าเป็นผู้ที่ “การกระทำแท้จริงสามารถถูกจดจำและเป็นตัวอย่างตลอดกาลให้แก่ประชาชนอื่น” ("actual deeds which can be remembered and exemplified for all time by other citizens") หรือมี “การรับใช้ที่ช่วยสานต่อหรือเพิ่มพูนผลประโยชน์ของรัฐและผู้คน” ("extraordinary service furthering the interests of the state and people".) กระทรวงการสังคม (The Ministry of Social Affairs) ได้ระบุข้อบังคับไว้ดังต่อไปนี้
#เป็นประชากรอินโดนีเซีย ผู้ที่เสียชีวิตไปแล้ว และในขณะที่มีชีวิตอยู่นั้นได้กระเสือกกระสนและสร้างสิ่งที่เป็นประโยชน์ต่อรัฐ
#เสมอต้นเสมอปลายในการดิ้นรนตลอดชีวิตและประกอบกิจเหนือกว่าและเกินกว่าหน้าที่ที่ระบุไว้
#มีการกระทำที่ส่งผลต่อผู้คนหมู่มาก
#แสดงให้เห็นถึงชาตินิยมในระดับสูง
#เป็นผู้ที่ยึดมั่นในคุณธรรมและมีบุคลิกภาพเป็นที่เคารพ
#ไม่เคยยอมแพ้ต่อศัตรู
#ไม่เคยทำสิ่งที่เป็นอันสื่อมเสียต่อตนและผลงานของตน

โครงร่างการได้รับตำแหน่งนี้ทางกฏหมาย มีชื่อแรกเริ่มว่า วีรุบรุษเอกราชแห่งชาติ (National Independence Hero;  ปาฮ์ลาวัน เกอเมร์เกอกาน เนซันนาล) ซึ่งแต่งตั้งขึ้นพร้อมกับการออกใช้คำสั่ง Presidential Decree No.&nbsp;241 ปี 1958 ผู้ได้รับตำแหน่งเป็นคนแรกคืออับดุล มูอิส (Abdul Muis) อดีตนักการเมืองที่ผันตัวมาเป็นนักเขียน โดยได้รับรางวัลเมื่อวันที่ 30 สิงหาคม 1959 ผู้ที่เสียชีวิตในเดือนก่อนหน้า ชื่อตำแหน่ง วีรบุรุษเอกราชแห่งชาติ นั้นคงใช้ต่อเนื่องจนกระทั่งสิ้นสุดรัฐบาลซูการ์โน หลังซูฮาร์โตได้ขึ้นสู่อำนาจราวกลางปีทศวรรษ 1960s ยังคงมีการมอบตำแหน่งวีรบุรษเอกราชแห่งชาติอยู่ แต่เพิ่มเติมตำแน่งรางวัลพิเศษ คือ วีรบุรุษแห่งการปฏิวัติ (Hero of Revolution;  ปาฮ์ลาวัน เรอโวลูซี) ซึ่งได้มอบให้กับเหยื่อทั้ง 10 รายจากการเคลื่อนไหว 30 กันยายน ที่ส่งผลให้การปกครองของซูการ์โนต้องสิ้นสุดลง

ปัจจุบันมีบุรุษ 170 คนและสตรี 15 คนที่ได้รัตำแหน่งวีรบุรุษแห่งชาติ โดยมีผู้ได้รับรางวัลล่าสุดคือ อับโดเยล กาฮาร์ โมซากีร์ (Abdoel Kahar Moezakir),  อะเล็กซานเดอร์ แอนดรีส มารามีส (Alexander Andries Maramis), สุลต่านหิมายาตุดดิน (Sultan Himayatuddin), มัสจกูร์ (Masjkur), โรฮานา กูดูส (Rohana Kudus) และ ซาร์ดจีโต (Sardjito) ซึ่งได้รับตำแหนงนี้เมื่อปี 2019 ผู้ได้รับรางวัลตลอดที่ผ่านมานั้นมาจากภูมิหลังและชาติพันธุ์ที่หลากหลายในอินโดนีเซีย มีผู้คนจากหลลากหลายอาชีพตั้งต่นายกรับมนตรี สมาชิกกองโจร รัฐมนตรี ทหาร เชื้อพระวงศ์ นักข่าว หรือแม้แต่บิชอป

## อธิบายหมายเหตุ

## อ้างอิง

## บรรณานุกรม

* 
*
*
*
*
*
*
*
*
* 
* 
*
*
*
*
* 
* 
*
*
* 
* 
*
* 
* 
* 
* 
* 
* 
* 
* 
* 


หมวดหมู่:ชาวอินโดนีเซีย
ท่าบางศรีเมือง

ท่าบางศรีเมือง หรือ ท่าน้ำบางศรีเมือง หรือ ท่าเรือข้ามฟากบางศรีเมือง หรือ ท่าเทียบเรือเทศบาลเมืองบางศรีเมือง หรือ ท่าน้ำนนท์ฝั่งบางศรีเมือง เป็นท่าน้ำริมฝั่งแม่น้ำเจ้าพระยาฝั่งตะวันตก ตั้งอยู่บริเวณปลายถนนบางศรีเมือง ตำบลบางศรีเมือง อำเภอเมืองนนทบุรี จังหวัดนนทบุรี เป็นท่าเรือข้ามฟาก

## ความสำคัญ
ท่าน้ำบางศรีเมือง เป็นจุดที่ตั้งอยู่ระหว่างนนทบุรีฝั่งตะวันตก (ท่าน้ำบางศรีเมือง) และนนทบุรีฝั่งตะวันออก (ท่าน้ำนนทบุรี) โดยทางฝั่งท่าน้ำบางศรีเมืองเองก็เป็นชุมทางของต้นสายสองแถวมากถึงสี่สาย เชื่อมต่อพื้นที่ราว ๆ สี่ถึงแปดตำบล ส่วนทางฝั่งท่าน้ำนนทบุรีเองก็เป็นชุมทางระบบขนส่งมวลชน ทั้งชุมทางสายเรือด่วนเจ้าพระยา, ชุมทางสายรถเมล์และรถสองแถวอีกหลากหลายสาย เชื่อมต่อพื้นที่ย่านศูนย์กลางธุรกิจ ด้วยเหตุนี้ จึงทำให้ท่าน้ำบางศรีเมือง กลายมาเป็นจุดเชื่อมต่อระบบขนส่งสาธารณะที่สำคัญอีกจุดหนึ่งด้วยเช่นกัน

## สถานที่สำคัญ

* ท่าน้ำบางศรีเมือง 
* อุทยานเฉลิมกาญจนาภิเษก 
* วัดเฉลิมพระเกียรติวรวิหาร 
* วัดสลักใต้
* ศาลเจ้าพ่อหลักเมือง (เดิม) 
* วัดโตนด 
* วัดป่าเรไร
* วัดบางศรีเมือง 
* วัดพุฒิปรางค์ปราโมทย์ 

## การเชื่อมต่อระบบขนส่งมวลชนอื่น

### ท่าเรือข้ามฟาก

* เรือข้ามฟาก ท่าน้ำบางศรีเมือง–ท่าน้ำนนทบุรี (ฝั่งหอนาฬิกา)

### รถสี่ล้อสองแถว

* สองแถว 1002 (ท่าน้ำบางศรีเมือง–บางใหญ่เก่า)
* สองแถว 1003 (ท่าน้ำบางศรีเมือง–บางบัวทอง)
* สองแถว 1003 (ท่าน้ำบางศรีเมือง–บางกรวย–สถานีบางบำหรุ)
* สองแถว 17004 (ท่าน้ำบางศรีเมือง–วัดประชารังสรรค์)

## อ้างอิง


## แหล่งข้อมูลอื่น

หมวดหมู่:ท่าเรือข้ามฟากแม่น้ำเจ้าพระยา
หมวดหมู่:ท่าเรือในจังหวัดนนทบุรี
หน่วยเจรจาต่อรองในสถานการณ์วิกฤติของเอฟบีไอ

**หน่วยเจรจาต่อรองในสถานการณ์วิกฤติ**ของเอฟบีไอ (; อักษรย่อ: CNU) เป็นส่วนหนึ่งของฝ่ายสนับสนุนการปฏิบัติงานของกลุ่มรับมือเหตุฉุกเฉิน ซึ่งรับผิดชอบแผนงานเจรจาต่อรอง (ตัวประกัน) ในภาวะวิกฤตของเอฟบีไอ ภารกิจของหน่วยเจรจาต่อรองในภาวะวิกฤตนั้นมีสี่ส่วน ประกอบด้วย การปฏิบัติการ, การฝึก, การสืบเสาะ และการจัดการแผนงาน

## ลักษณะการดำเนินการ
หน่วยเจรจาต่อรองในสถานการณ์วิกฤติรักษาความสามารถในการตอบสนองการปฏิบัติงานตลอด 24 ชั่วโมงต่อวัน 7 วันต่อสัปดาห์ เพื่อดำเนินการ และจัดการการเจรจาต่อรอง ณ ที่เกิดเหตุในช่วงวิกฤตที่สำคัญทั่วโลก ซึ่งเกี่ยวข้องกับเอฟบีไอ โดยเอฟบีไอมีส่วนร่วมในระดับสากลเมื่อผู้เสียหายเป็นพลเมืองของสหรัฐ หรือมีข้อเรียกร้องต่อต้านรัฐบาลสหรัฐ ในฐานะที่เป็นส่วนหนึ่งของภารกิจนี้ ผู้เจรจาต่อรองได้กรีฑาพลสู่ต่างประเทศเพื่อช่วยเหลือในสถานการณ์การลักพาตัวที่เกี่ยวข้องกับพลเมืองชาวสหรัฐ

เอฟบีไอถือเป็นหน่วยงานเจรจาต่อรองของรัฐบาลสหรัฐสำหรับอุบัติการณ์ระหว่างประเทศ โดยตั้งแต่ ค.ศ. 1990 หน่วยเจรจาต่อรองในสถานการณ์วิกฤติได้มีส่วนร่วมในอุบัติการณ์ดังกล่าวมากกว่า 300 เหตุการณ์ทั่วโลก ผู้เจรจาของหน่วยเจรจาต่อรองในสถานการณ์วิกฤติยังให้ความช่วยเหลือทางโทรศัพท์แก่ทั้งผู้เจรจาภาคสนามของเอฟบีไอ และผู้เจรจาของตำรวจในประเทศเป็นประจำในระหว่างสถานการณ์วิกฤตในประเทศ

ทั้งนี้ เอฟบีไอมีเจ้าหน้าที่เจรจาวิกฤตประมาณ 340 คนในสำนักงานภาคสนาม 56 แห่ง ซึ่งหน่วยเจรจาต่อรองในสถานการณ์วิกฤติมีหน้าที่รับผิดชอบในการจัดการทรัพยากรเหล่านี้ รวมถึงให้การฝึกและอุปกรณ์ใด ๆ ก็ตามที่จำเป็นสำหรับผู้เจรจาในสำนักงานภาคสนามเพื่อแก้ไขสถานการณ์วิกฤติให้สำเร็จ

## นักศึกษาเก่าที่มีชื่อเสียง
* แกรี โนเอสเนอร์ ผู้เขียนสตอลลิงฟอร์ไทม์
* คริส วอส ผู้เขียนเนเวอร์สปลิตเดอะดิฟเฟอเรนซ์, ศาสตราจารย์วุฒิคุณที่โรงเรียนธุรกิจแมกโดเนอของมหาวิทยาลัยจอร์จทาวน์, ประธานบริหารของบริษัท แบล็กสวอนกรุป จำกัด

## อ้างอิง

## แหล่งข้อมูลอื่น
* 

หมวดหมู่:การเจรจา
ชตาซี

**กระทรวงเพื่อความมั่นคงของรัฐ** (, **MfS**; ) หรือ **หน่วยงานความมั่นคงแห่งรัฐ** (, SSD) มักเป็นที่รู้จักกันคือ **ชตาซี** (), เป็นหน่วยงานรักษาความมั่นคงของรัฐอย่างเป็นทางการของสาธารณรัฐประชาธิปไตยเยอรมนี(เยอรมนีตะวันออก) มันได้ถูกอธิบายว่าเป็นหนึ่งในหน่วยสืบราชการลับและหน่วยงานตำรวจลับที่มีประสิทธิภาพและเข้าควบคุมปราบปรามได้ดีที่สุดเท่าที่เคยมีมา ชตาซีนั้นมีสำนักงานใหญ่อยู่ที่เบอร์ลินตะวันออก พร้อมกับโครงสร้างอันซับซ้อนในเบอร์ลิน-ลิชเทินแบร์ค และสิ่งปลูกสร้างขนาดเล็กหลายแห่งทั่วทั้งเมือง คำขวัญของหน่วยชตาซีคือ  (โล่และดาบของพรรค) หมายถึงอำนาจการปกครองของพรรคเอกภาพสังคมนิยมเยอรมนี(*Sozialistische Einheitspartei Deutschlands*, SED) และยังเลียนแบบอย่างหน่วยเคจีบี หน่วยตำรวจลับของโซเวียตและเป็นคู่ร่วมมืออย่างใกล้ชิด ด้วยความเคารพอำนาจพรรคของตัวเอง พรรคคอมมิวนิสต์แห่งสหภาพโซเวียต(CPSU) เอริช มีลเคอ เป็นหัวหน้าที่ดำรงตำแหน่งยาวนานที่สุดของหน่วยชตาซีโดยมีอำนาจนานถึงสามสิบสองปีของการดำรงอยู่สี่สิบปีของสาธารณรัฐประชาธิปไตยเยอรมนี 

หนึ่งในภารกิจหลักคือ การสอดแนมประชาชน ส่วนใหญ่ผ่านทางเครือข่ายขนาดใหญ่ของประชาชนที่หันให้ข้อมูลและต่อสู้กับฝ่ายตรงข้ามคนใด โดยมาตรการบทลงโทษที่เปิดเผยและแอบแฝง รวมทั้งการทำลายจิตใจที่แอบซ่อนเร้นของผู้ที่ไม่เห็นด้วย (*Zersetzung*, หมายถึง การเน่าเปื่อย) มีการจับกุมประชาชนจำนวน 250,000 คนในฐานะนักโทษทางการเมืองในช่วงที่ดำรงอยู่ คณะกรรมหลักเพื่อการสำรวจ (*Hauptverwaltung Aufklärung*) ได้รับผิดชอบทั้งการจารกรรมและดำเนินปฏิบัติการลับในต่างประเทศ ภายใต้การนำของ มาร์คุส ว็อล์ฟ ที่มีมายาวนาน ผู้อำนวยการคนนี้ได้มีชื่อเสียงในฐานะเจ้าหน้าที่หน่วยข่าวกรองที่มีประสิทธิภาพมากที่สุดในสงครามเย็น ชตาซียังคงติดต่อและผสานให้ความร่วมมือเป็นครั้งคราวกับผู้ก่อการร้ายทางด้านตะวันตก

เจ้าหน้าที่ของหน่วยชตาซีหลายคนถูกดำเนินคดีในข้อหาก่ออาชญากรรมในช่วงหลังปี ค.ศ. 1990 ภายหลังจากการรวมประเทศเยอรมัน เอกสารในการเฝ้าระวังที่หน่วยชตาซีได้เก็บรักษาไว้ที่มีชาวเยอรมันตะวันออกหลายล้านคนได้ถูกเปิดขึ้น เพื่อให้ประชาชนสามารถตรวจสอบเอกสารส่วนบุคคลได้; ในขณะที่เอกสารเหล่านี้ได้อยู่ภายใต้การดูแลของหน่วยงานบันทึกชตาซี(Stasi Records Agency)

## อ้างอิง


หมวดหมู่:ประเทศเยอรมนีตะวันออก
หมวดหมู่:กองทัพเยอรมนีตะวันออก
หมวดหมู่:ตำรวจลับ
หมวดหมู่:อดีตหน่วยสืบราชการลับ
หมวดหมู่:สงครามเย็น
กอร์ เวอร์บินสกี

**เกรกอร์** "**กอร์**" **เวอร์บินสกี** () เกิดวันที่ 16 มีนาคม ค.ศ. 1964 เป็นผู้กำกับภาพยนตร์ นักเขียนบท ผู้อำนวยการสร้าง และนักดนตรีชาวอเมริกัน เขาเป็นที่รู้จักกันเป็นอย่างดีในการกำกับภาพยนตร์สามเรื่องแรกของภาพยนตร์เรื่อง *[[ไพเรทส์ออฟเดอะแคริบเบียน]]*, *[[เดอะ ริง: คำสาปมรณะ]]* และ *[[แรงโก้ ฮีโร่ทะเลทราย|แรงโก้: ฮีโร่ทะเลทราย]]* เวอร์บินสกีจบการศึกษาจาก โรงเรียนภาพยนตร์ยูซีแอลเอ. ภาพยนตร์เรื่องล่าสุดของเขาเรื่อง *[[อะ เคียว ฟอร์ เวลเนส: ชีพอมตะ]]* ฉายในปี ค.ศ. 2017

เวอร์บินสกี ได้รับรางวัลออสการ์ สาขาภาพยนตร์แอนิเมชันยอดเยี่ยม, รางวัลแบฟตา สาขาภาพยนตร์แอนิเมชันยอดเยี่ยม และ รางวัลลูกโลกทองคำ สาขาภาพยนตร์แอนิเมชันยอดเยี่ยม ในปี ค.ศ. 2012 จากภาพยนตร์แอนิเมชัน แอคชั่น-คอมเมดี้ เรื่อง *แรงโก้: ฮีโร่ทะเลทราย*

## ผลงานภาพยนตร์

## ผลตอบรับ
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 10 เรื่องของ กอร์ เวอร์บินสกี

16px 0–59% คำวิจารณ์ที่นักวิจารณ์ไม่ชอบ 16px 60–74% คำวิจารณ์ที่นักวิจารณ์ชอบ 16px 75–100% คำวิจารณ์ที่นักวิจารณ์ชอบมาก  

สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก  

$ ดอลลาร์สหรัฐ 

## รางวัลที่ได้รับ
จำนวนรางวัลที่เข้าชิงและได้รับจากภาพยนตร์ของ กอร์ เวอร์บินสกี

## อ้างอิง

## แหล่งข้อมูลอื่น
* 

หมวดหมู่:ผู้กำกับภาพยนตร์ชาวอเมริกัน
หมวดหมู่:ผู้อำนวยการสร้างภาพยนตร์ชาวอเมริกัน
มัสยิดโอมาร์ อาลี ไซฟุดดีน

**มัสยิดโอมาร์ อาลี ไซฟุดดีน** (, อักษรยาวี: مسجد عمر علي سيف الدين) เป็นมัสยิดในบันดาร์เซอรีเบอกาวัน เมืองหลวงของประเทศบรูไน ซึ่งถูกตั้งชื่อตามพระนามของสุลต่านโอมาร์ อาลี ไซฟุดดีนที่ 3 สุลต่านองค์ที่ 28 ของบรูไน ผู้ทรงริเริ่มการก่อสร้างนี้

มัสยิดนี้มีรูปแบบสถาปัตยกรรมโมกุลและมาเลย์ และออกแบบโดยรูโดลโฟ นอลลี (Rudolfo Nolli) ตามรายงานของ *[[เดอะบรูไนไทมส์]]* ในวันที่ 6 พฤษภาคม ค.ศ.2007 ไว้ว่า:

:"รายงานจากสถาปนิกอาวุโส... สถาปนิกที่ออกแบบมัสยิดเป็นชาวอิตาลีที่มีชื่อว่าคาวาเลรี รูดอลโฟ นอลลี (Cavalieri Rudolfo Nolli) ผู้ใช้แบบร่างที่ถูกเตรียมโดยพระองค์เอง...... ค่าก่อสร้างนี้อยู่ที่ระหว่าง 7.7 ล้านดอลลาร์สหรัฐ ถึง 9.2 ล้านดอลลาร์สหรัฐ"

## ลักษณะ
โดมหลักของมัสยิดปกคลุมด้วยทอง. ตัวมัสยิดสูง 52&nbsp;เมตร (171&nbsp;ฟุต). ตัวหอมินาเรตหลักมีรูปแบบสถาปัตยกรรมผสมระหว่างสถาปัตยกรรมสมัยฟื้นฟูศิลปวิทยากับอิตาลี

บริเวณภายในของมัสยิดมีหน้าต่างกระจกสี, ซุ้มประตู, โดม และเสาหินอ่อน. วัสดุเกือบทั้งหมดนำมาจากต่างประเทศ เช่น: หินอ่อนจากอิตาลี, หินแกรนิตจากเซี่ยงไฮ้, โคมระย้าจากอังกฤษ และพรมจากซาอุดีอาระเบีย.

## ดูเพิ่ม
* รายชื่อมัสยิดในประเทศบรูไน

## อ้างอิง

*Rozan Yunos, The Brunei Times
*GoogleEarth view of the Omar Ali Saifuddin Mosque

หมวดหมู่:มัสยิดที่สร้างเสร็จในปีค.ศ.1958
หมวดหมู่:มัสยิดในประเทศบรูไน
หมวดหมู่:สิ่งก่อสร้างในบันดาร์เซอรีเบกาวัน
คาลบี้

**คาลบี้** () เป็นบริษัทใหญ่สัญชาติญี่ปุ่นผู้ผลิตอาหารและขนมขบเคี้ยว ก่อตั้งขึ้นเมื่อ 30 เมษายน 1949 ที่เมืองฮิโรชิมะ ในสหรัฐอเมริกาคาลบี้ได้ผลิตขนมยอดนิยมหลักคือ ข้าวเกรียบกุ้ง "คัปปะ เอบิเซ็ง" (ในประเทศไทยจำหน่ายภายใต้ยี่ห้อ “เอบิเซน”) และขนมถั่วลันเตา "ซะยะ-เอ็นโด" (ในประเทศไทยจำหน่ายภายใต้ยี่ห้อ “บันบัน“) เมื่อวันที่ 18 กันยายน 2007 ขนมขบเคี้ยวของคาลบี้เป็นที่นิยมมากในเอเชียและสหรัฐอเมริกา สำนักงานใหญ่ตั้งอยู่ที่อาคารมารูโนอูจิ ทรัสท์ ทาวเวอร์เมน ในมารูโนอูจิ เขตชิโยดะ โตเกียว 

ชื่อของคาลบี้ (Calbee) นั้นมาจากคำว่า “Cal” ซึ่งแทนแคลเซียม และ “Bee” ซึ่งแทนอักษร บี ในวิตามินบี 1 คือธาตุอาหารสำคัญสองชนิด ปรัชญาองค์กรคือ “เก็บเกี่ยวของขวัญจากธรรมชาติเพื่อนำรสชาติพร้อมความสนุกสนาน และให้เป็นส่วนหนึ่งของไลฟ์สไตล์เพื่อสุขภาพ” ("We are committed to harnessing nature's gifts, to bringing taste and fun, and to contributing to healthy life styles.") 

## ในประเทศไทย
ในประเทศไทย คาลบี้ดำเนินงานภายใต้ชื่อจดทะเบียน คาลบี้ธนาวัธน์ จำกัด ชื่อย่อ “CTC” โดยเป็นบริษัทร่วมทุนระหว่าง Calbee Foods Co., ltd. ประเทศญี่ปุ่น และบริษัทธนาวัธน์ อุตสาหกรรม จำกัด ประเทศไทย ได้ก่อตั้งขึ้นเมื่อวันที่ 15 มกราคม พ.ศ. 2523 ในประเทศไทยมีผลิตภัณฑ์ขนมขบเคี้ยวที่วางจำหน่าย เช่น ข้าวเกรียบกุ้ง ยี่ห้อ “คาลบี้”, มันฝรั่งแท่ง ยี่ห้อ “แจ๊กซ์” และขนมขบเคี้ยวถั่วลันเตา ยี่ห้อ “บันบัน”

## อ้างอิง

หมวดหมู่:ธุรกิจสัญชาติญี่ปุ่น
หมวดหมู่:ธุรกิจอาหาร
หมวดหมู่:บริษัทจดทะเบียนในตลาดหลักทรัพย์โตเกียว
หมวดหมู่:บริษัทญี่ปุ่นที่ก่อตั้งในปี พ.ศ. 2492